Artileria

Artileria s.r.o. je nezávislá producentská spoločnosť, vznikla v roku 2006 v Bratislave. Bola založená režisérom Markom Škopom a kameramanom Jánom Melišom. Spoločnosť vyrába ich autorské filmy, aj filmy ich priateľov. V období rokov 2003 až 2006 spoločnosť existovala ako občianske združenie.
Špecializácia.
Spoločnosť sa zameriava na:
Katalóg projektov.
Zrealizované filmy.
Slávnosť osamelej panny (2005)
Dokumentárne inscenovaný portrét dvojice Marka Škopa a Juraja Johanidesa o talentovanom slovenskom režisérovi Elovi Havettovi, ktorý kvôli svojej predčasnej smrti natočil iba dva celovečerné filmy. Slávnosť v botanickej záhrade (1969) a Ľalie poľné (1972). Vo svojej dobre priniesli hravosť a spontánnosť, na ktoré autori nadväzujú happeningom. Rámec tohto filmu tvorí prvý z filmov, pričom v roli sprievodcu vystupuje palma ako sprievodca dedinou Babindol, kde sa Slávnosť v Botanickej záhrade natáčala, Vozokanmi, Havettovým rodným mestom, obchodným domom, skleníkom alebo aj filmovým ateliérom. O Havettovi sa dozvedáme prostredníctvom spomienok, situácií aj giest spolupracovníkov.
Iné svety (2006)
Dokument na konci sveta o konci sveta. Ďalší dokumentárny film režiséra Marka Škopa o regióne, v ktorom sa narodil. Zachytáva globalizačné procesy rôznorodej národnostnej a náboženskej syntézy (mladí ľudia s rôznymi identitami, Šarišania, Rusíni, Rómovia, Židia) a ich efekt na idividuálne príbehy a osudy obyvateľov Šariša. Film zobrazuje šesť odlišných postáv reprezentujúcich vlastnú komunitu. Okrem špecifického regióna na východnom Slovensku režisér zachytáva aj kritiku konzumného spôsobu života, jedinečnosť a rozmanitosť každého jedného spoločenstva a autentickú originálnosť jednotlivcov.
Malá domov (2008)
Tento krátkometrážny dokumentárny film Jaroslava Vojteka rozpráva príbeh rómskeho chlapca, Dávida, ktorého snom je zúčastniť sa futbalového zápasu v srbskom meste. Prosí otca o pomoc, no ten má radšej než jeho svoju gutaru a fľašu alkoholu. Futbalový tréner Vlado Sendrei vytvorí futbalové mužstvo zmiešaných etnických skupín, rómov a slovákov, ktorých berie z polešovne. Príjemný dokument s nevtieravým humorom o tom, či sa Dávidovi podarí dostať do výberu, aj o tom, čo všetko mužstvo vo svete zažije.
Sklenené obrazy (2008)
Krátkometrážna dokumentárna filmová esej režiséra Lubora Dohnala o sklárovi Pavlovi Machovi. Jeho doménou sú okrem sklených obrazov s tematickými motívmi prírody aj veľkoplošné monumentálne diptychy a triptychy s abstraktným vyjadrením, geometriou, figuratívnym znakom, alebo výpovedným odkazom nadčasových tém vesmíru a existencie človeka ako jedinca v ňom. Macho osobitým spôsobom vníma, pozoruje i reflektuje duševné i hmotné prostredie, v ktorom sa nachádzame. Podnetom k vytvoreniu tejto snímky bolo osobné stretnutie režiséra a umelca na jeho vernisáži.
Slepé lásky (2008)
Juraj Lehotský síce nakrútil tento film ako dokumentárny, no sčasti rekonštruovaný. Rozpráva príbehy lásky medzi nevidomými ľuďmi. Snímka je akousi mozaikou štyroch príbehov nevidomých ľudí. Opisuje vzťah a lásku Petra, učiteľa hudby s plnou hlavou jeho fantázie a manželky obklopených stenami ich malého bytu. V ďalšom príbehu zobrazuje stret dvoch odlišných etník a lásku mladého nevidomého Róma Mira k bielemu takmer nevidomému dievčaťu. Treťou postavou Slepých lások je neidomá budúca matka Elena, ktorá si pomaly zvyká na fakt, že bude neobyčajnou matkou. Posledný príbeh zobrazuje nevidomú tínedžerku Zuzku pokúšajúcu nájsť si lásku, v dnešnej dobe už nie veľmi netradičným spôsosom. Prostredníctvom internetu. často veľmi vtipný. Ich pohľady odkrývajú „nevidené dimenzie“ toho, čo šťastie skutočne znamená.
Osadné (2009)
Ďalším úspešným projektom Marka Škopa je dokumentárny film Osadné o malej dedinke na severovýchodnom Slovensku, ktorá pomaly vymiera. Pán starosta obce je rekordmanom. Vo svojej funkcii zotrváva úctyhodných 36 rokov. Film o lokálnych lídroch z poslednej dediny na hranici Európskej únie. Starosta a pravoslávny kňaz z malej dedinky Osadné navštívia na pozvanie z Európskeho parlamentu bruselské inštitúcie.
Nový život (2012)
Adam Oľha, režisér tejto dokumentárnej snímky je pri svojich piatich sestrách a mame, ako o sebe tvrdí, posledným mužom v rodine. Dôvodom je fakt, že jeho otec sa po rokoch spoločného života rozhodol opustiť svoju rodinu, založiť si novú a začať úplne odznova. Adam tak chtiac-nechctiac prijíma jeho úlohu a zaznamenáva všetky peripetie v rodine. Zároveň mapuje vzťah rodičov od jeho zárodkum prehľadáva otcove stré záznamy a fotografie a pokúša sa odhaliť počiatok problémov v manželstve jeho rodičov, nájsť dôvod, čo otca k takémuto radikálnemu riešeniu priviedlo a pozoruje, ako sa problémy rodičov odrazili aj na živote jeho sestier.
Zázrak (2013)
Táto snímka Juraja Lehotksého sa zameriava na problematiku dospievajúcej mládeže z najnižších sociálnych vrstiev. Záškoláctvo, úteky z domu, drogy, prostitúcia, život na ulici i nežiaduce tehotenstvo je na dennom poriadku. Príbeh z dysfunkčnej rodiny prináša obraz pätnásťročnej dievčiny, ktorá si prešla väčším peklom, než ktorýkoľvek dospelý. Túži milovať, ale nie je jej to dovolené. Napriek všetkým zákazom sa rozhodne žiť svoj život naplno. Matka sa nedokáže postarať ani sama o seba, nieto ešte o svoju dcéru. Nie sú schopné spolu nadviazať akúkoľvek konverzáciu, ktorá by neskončila hádkou či nadávkami. Napokon je Ela ostáva zatvorená za múrmi reedukačných centier, z ktorých neustále uteká.
Pripravované filmy.
Križiačik (2014)
Táto historická roadmovie Václava Kadrnku sa odohráva v stredoveku. Režisér sa inšpiroval romantickou básňou Jaroslava Vrchlického. Na príbehu malého chlapca ovplyvneného legendami o detských križiackych výpravách, ktorého sa jeho otec, skutočný rytier, pokúsi nájsť sa režisér nelineárnym spôsobom snaží pomenovať a tlmočiť divákovi univerzálne a nadčasové problémy dospievania, vzťahu k autoritám, úbytok životných síl a schopnosť priznať si vlastné zlyhanie. Film by mal byť zaujímavý aj jeho vizuálnou stránkou inšpirovanou romantickými maľbami 19.storočia.
Eva Nová (2015)
Marko Škop reflektuje príbeh známej herečky a vyliečenej alkoholičky v jednej osobe, ktorá v živote urobila chybu. Eva urputne bojuje o priazeň človeka, ktorého v živote ranila najviac – o svojho syna. Verí, že si od neho i od života zaslúži ešte jednu šancu. Je príbehom človeka, ktorý sa ocitne úplne na dnem je si vedomý toho, čo všetko v živote pokazil, no napriek tomu je ochotný ešte raz zabojovať a rozhodne sa pokúsiť znova žiť.